Diari Oficial de la Generalitat Valenciana


Sumari del DOGV 6958, del 05-02-2013 (2013/969)

RESOLUCIÓ de 22 de gener de 2013, de la Direcció General d'Obres Públiques, Projectes Urbans i Habitatge per a renovació del reconeixement del distintiu de qualitat, Marca Aidico Producto, àrids per a formigons estructurals, amb la referència 0701P11/13.
--------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6958

Data del DOGV
:   05-02-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/969


Data del document
:   22-01-2013

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

Descriptors 

:   * empresa privada

RESOLUCIÓ de 22 de gener de 2013, de la Direcció General d'Obres Públiques, Projectes Urbans i Habitatge per a renovació del reconeixement del distintiu de qualitat, Marca Aidico Producto, àrids per a formigons estructurals, amb la referència 0701P11/13. [2013/969]  
Ramón Congost Vallés, en nom i representació d'Aidico Certificación, SLU, domiciliada en el parc tecnològic de l'avinguda de Benjamin Franklin, 19, de Paterna (València), ha sol·licitat la renovació del reconeixement oficial del distintiu de qualitat, Marca Aidico Producto, àrids per a formigons estructurals, reconeguda amb la referència 0701P11/12.  
L'expedient per a renovació del reconeixement d'este distintiu s'ha tramitat de conformitat amb la Llei 30/1992, de 26 de novembre, modificada per la Llei 4/1999, de 13 de maig, i per mitjà d'este s'ha comprovat el compliment dels requisits exigits pel Decret 164/1998, de 6 d'octubre, del Govern Valencià, i l'Orde 26 d'octubre de 1998, del conseller d'Obres Publiques, Urbanisme i Transports.  
  
En virtut d'això, i a proposta del Servici de Qualitat en l'Edificació, esta Direcció General resol:  
  
Primer  
Renovar el reconeixement del distintiu de qualitat que atorga Aidico Certificación, SLU, denominat Marca Aidico Producto, àrids per a formigons estructurals, amb la referència 0701P11/13.   
Les característiques del producte utilitzades pel certificat són les definides en la norma UNE EN 12716 i les previstes en l'article 28 i l'annex 21 en l'apartat 1.2.3, de la vigent Instrucció de Formigó Estructural (EHE-08), per a la utilització com a component del formigó estructural.  
L'abast del certificat del producte àrid és el corresponent al tipus de formigó, per la qual cosa pot ser utilitzat este àrid, en funció del resultat de les seues propietats. I poden ser formigons en massa (HM), armats (HA) i/o pretesats (HP) i per a classes d'exposició ambiental, generals (I, IIa, IIb; IIIa, IIIb, IIIc i IV) i específiques (Qa, Qb, Qc, H, F i E).  
  
Als efectes d'este certificat els àrids es designen d'acord amb el format, d/D-IL-N, segons s'indica en l'article 28.2 de la vigent Instrucció de Formigó Estructural (EHE-08).  
  
Segon  
L'abast de la renovació del reconeixement de Marca Aidico Producto, àrids per a formigons estructurals és l'indicat en el Decret 107/1991, de 10 de juny, del Consell de la Generalitat Valenciana, i l'Orde de 30 de setembre de 1991, del conseller d'Obres Públiques, Urbanisme i Transports, per la qual s'aprova el LC-91.  
  
Tercer  
La validesa de la renovació del reconeixement del distintiu Marca Aidico Producto, àrids per a formigons estructurals, serà pel període d'un any natural comptador a partir de la data d'esta resolució, i queda supeditat al compliment de les condicions establides en el Decret 164/1998, de 6 d'octubre, i l'Orde 26 d'octubre, del conseller d'Obres Públiques, Urbanisme i Transports. El reconeixement podrà prorrogar-se per igual període tantes vegades ho sol·licite l'entitat de certificació.  
  
  
Quart  
Qualsevol variació en les condicions que serviren de base per al reconeixement del distintiu, Marca Aidico Producto, àrids per a formigons estructurals, haurà de ser comunicada a esta Direcció General en el moment en què es produïsca.  
  
Contra esta resolució, que no posa fi a la via administrativa, es pot interposar recurs d'alçada davant de la Secretària Autonòmica d'Infraestructures i Transport, en el termini d'un mes comptador des de la seua notificació, d'acord amb el que establix l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/99, de 13 de gener.  
La present resolució es publicarà en el Diari Oficial de la Comunitat Valenciana, per a coneixement general.  
  
València, 22 de gener de 2013.- El director general d'Obres Públiques, Projectes Urbans i Habitatge: José Vicente Dómine Redondo.